-Ուսանողական տարիներին ես ավելի շատ կինոդահլիճներում էի լինում, քան դասի։ Մանավանդ ինձ չհետաքրքրող առարկաներին չէի էլ գնում, թեկուզ «3» դնեին։ Ես գերազանցիկի կլսաիկ կերպար երբեք չեմ եղել։ Դիպլոմայինիս թեման էլ ընտրեցի Բակունցի «Միրհավի», Մաթևոսյանի՝ «Միրհավի» մոտիվներով գրած սցենարը և Յուրի Երզնկյանի «Այս կանաչ-կարմիր աշխարհը» ֆիլմի համեմատությունը։ Ես շատ էի կարդում կինոգրականություն. ահռելի գրադարան ունեի։ Լեզուների նկատմամբ մեծ հակումներ ունեի, ինչը մայրս շատ էր խրախուսում և եվրոպական սոցիալիստական երկրների կինոմամուլ էր բերում ինձ համար։ Այդպես սլավոնական լեզուներ ՝ բուլղարերն, լեհերեն, սլովակերեն, չեխերեն, սերբերեն սովերեցի։ Ռուսերեն ու անգլերեն գիտեի, հետո ֆրանսերեն էլ սովորեցի։ Այդ լեզուներով էլ էի կինոգրականություն կարդում։